**Csabrendek Nagyközség Önkormányzata Képviselő-testületének**

**…./2018. ( ) önkormányzati rendelete a**

**Csabrendek Nagyközség Helyi Építési Szabályzatáról szóló**

**1/2016. (I.29.) önkormányzati rendeletének módosításáról**

Csabrendek NagyközségÖnkormányzata Képviselő-testületének az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 42/A.§ (2) bekezdésében biztosított jogkörében eljáró Veszprém Megyei Kormányhivatal Kormánymegbízotti Kabinet Állami Főépítész véleményének kikérésével és a partnerségi egyeztetés szabályainak megfelelően a következőket rendeli el:

**1.§** Csabrendek Nagyközség Önkormányzata Képviselő-testületének a Csabrendek Nagyközség Helyi Építési Szabályzatáról szóló 1/2016. (I.29.) önkormányzati rendelet (a továbbiakban: HÉSZ) 10.§-a helyébe a következő rendelkezés lép:

„**10.§** Légszennyezést okozó, helyhez kötött működő, illetve új létesítménynél olyan technológiai és anyagkezelési eljárást kell alkalmazni, amelynek légszennyezőanyag kibocsátása nem haladja meg az illetékes levegőtisztaság-védelmi hatóság által meghatározott határértéket.”

**2.§** A HÉSZ 15.§ (2) bekezdése helyébe a következő rendelkezés lép:

„(2) A Szabályozási Tervlapon jelölt beültetési kötelezettséget az elrendelő testületi határozatban foglaltak szerint kell kialakítani és fenntartani.”

**3.§** A HÉSZ 20.§-a helyébe a következő rendelkezés lép:

„**20.§** Villamosenergia ellátás létesítményeit a településképvédelmi rendeletben előírtak szerint kell kialakítani.”

**4.§** A HÉSZ 21.§-a helyébe a következő rendelkezés lép:

 „**21.§** Földgáz ellátás létesítményeit a településképvédelmi rendeletben előírtak szerint kell kialakítani.”

**5.§** A HÉSZ 22.§-a helyébe a következő rendelkezés lép:

 „**22.§** A vezetékes elektronikus hírközlés ellátásának létesítményeit a településképvédelmi rendeletben előírtak szerint kell kialakítani.”

**6.§** A HÉSZ 23.§-a helyébe a következő rendelkezés lép:

 „**23.§** A vezeték nélküli elektronikus hírközlés ellátásának létesítményeit a településképvédelmi rendeletben előírtak szerint kell kialakítani.”

**7.§** A HÉSZ 24.§-a helyébe a következő rendelkezés lép:

„**24.§** Építési övezetben új épület elhelyezésének feltételei:

* 1. az építési telek megközelítését biztosító közlekedési célú közterület, vagy a magánút kialakítása, és ingatlan nyilvántartásba történő bejegyzése,
	2. az a) bekezdés szerinti közút, vagy magánút az övezeti előírásoknak megfelelően, a közúti közlekedésre alkalmas módon kiépült a vonatkozó ágazati jogszabályokban foglalt követelményeknek figyelembevételével.
	3. az építéssel érintett építési telek:

ca) az övezeti előírásoknak megfelelően közművesített, vagy a telek közműellátásának feltétele biztosított,

cb) közcsatorna hiányában a zárt rendszerű szennyvíztároló, vagy egyéb közműpótló alkalmazását a vonatkozó övezeti és általános érvényű előírás nem zárja ki.”

**8.§** A HÉSZ 29.§ (4) bekezdése helyébe a következő rendelkezés lép:

 „(4) Lakó- és vegyes területen lévő telkeken belül az egyes külön használatú telekrészeket legfeljebb 1,5 méter magasságú kerítéssel szabad elválasztani.”

**9.§** A HÉSZ 33.§-a helyébe a következő rendelkezés lép:

„**33.§** Napkollektor önálló építményként kizárólag a gazdasági területeken helyezhető el, építési helyen belül.”

**10.§** A HÉSZ 37.§ (2) bekezdése helyébe a következő rendelkezés lép:

 „(2) Az (1) bekezdésben meghatározott területen építési tevékenység a más vonatkozó önkormányzati jogszabályokban foglalt követelmények figyelembevételével történhet.”

**11.§** A HÉSZ 49.§ (15) bekezdése helyébe a következő rendelkezés lép:

 „(15) Az építési övezetben

a) 10 000 m2 telekméret felett a kötelező zöldfelület egy részét telekhatár mentén egybefüggően kell kialakítani,

b) meglévő építési telkek lakóterülettel határos telekhatára mentén, attól minimum 2,00 méter távolságra legalább 1 sor fasort kell telepíteni és fenntartani”

**12.§** A HÉSZ 45.§ (15) bekezdését követő bekezdés számozása (16) bekezdésre változik.

**13.§** A HÉSZ 54.§ (3) bekezdés g) pontja helyébe a következő rendelkezés lép:

*[(3) A* ***K-t*** *jelű építési övezetben]*

 „g) a temető telkét a helyben szokásos módon (fasor, cserje telepítés) vagy maximum 1,80 méter magas kerítéssel kell körbekeríteni.”

**14.§** A HÉSZ 63.§ (5) bekezdése helyébe a következő rendelkezés lép:

„(5) Az övezetben lévő telken egy tömegben maximum 300 m2 alapterületű épület helyezhető el.

Épületek elhelyezésénél

1. a vendéglátó szolgáltató rendeltetések létesítésének feltétele az ivóvíz megléte, valamint a közös szociális blokk létesítése. A csatornahálózat kiépítéséig egyedi kompakt szennyvízkezelő berendezés telepítésével való kiváltás megengedett.
2. a burkolt felületek és sportpályák alapterülete nem haladhatja meg a telek területének 1 %-át.”

**15.§** A HÉSZ 68.§ (6) bekezdése helyébe a következő rendelkezés lép:

„Kerítés maximum 1,50 méter magassággal engedélyezhető.”

**16.§** A HÉSZ 72.§-a helyébe a következő rendelkezés lép:

**„72.§** A **V-k1** jelű övezetén belül a vízbázisok, távlati vízbázisok, valamint az ivóvízellátást szolgáló vízi létesítmények védelméről szóló mindenkor hatályos jogszabályok vonatkozó előírásait kell figyelembe venni.”

**17.§** A HÉSZ „73. Természetközeli területek” paragrafus száma 73-ra változik.

**18.§** Hatályát veszti a HÉSZ:

1. 5.§ (3)-(5) bekezdése,
2. 12.§ (2) bekezdése,
3. 27.§ (3)-(6) bekezdése,
4. 29.§ (5) bekezdése,
5. 31.§ (3) bekezdése,
6. 36.§-a,
7. 44.§ (2) bekezdés d) és e) pontja,
8. 44.§ (4) bekezdése,
9. 46.§ (4) és (5) bekezdése,
10. 49.§ (12) és (13) bekezdése,
11. 51.§ (7) és (8) bekezdése,
12. 60.§ (3) bekezdése,
13. 64.§ (6) bekezdése.

**19.§** Ez a rendelet a kihirdetését követő napon lép hatályba.

Turcsi József dr. Gutmayer Bernadett

polgármester jegyző